Thomas Buffel

Thomas Buffel (lahir 19 Februari 1981) merupakan pemain bola sepak Belgium yang kini bermain untuk kelab KRC Genk. Beliau bermain di posisi pemain tengah  menyerang ataupun  sebagai penyerang.

Kerjaya kelab
Kerjaya awal
Buffel memulakan kerjayanya di Ruddervoorde dan Cercle Brugge sebelum berpindah ke Belanda.

Buffel bermain untuk Feyenoord pada musim 1999-2000 sebelum berpindah ke Excelsior Rotterdam dari 2000 hingga 2002. Beliau kembali ke Feyenoord pada musim 2002-03.

Rangers
Buffel berpindah ke kelab Scotland, Rangers pada Januari 2005 dengan bayaran 2.3 juta euro dan menandatangani kontrak empat tahun setengah. Beliau membuat untuk Rangers pada perlawanan Piala Scotland menentang Celtic, tewas 2-1. Beliau kemudian berjaya menjulang gelaran liga ke-51 untuk Rangers. Sebelum itu, beliau telah menjuarai Piala Liga Scotland selepas mengalahkan Motherwell pada perlawanan akhir, 5-1.

Buffel tampil dalam perlawanan Liga Juara-Juara Eropah serta membantu Rangers melangkah ke pusingan 15 kejohanan tetapi mereka tewas kepada Villarreal pada agregat 3-3 lalu tersingkir mengikut kepada gol lawan. Beliau menjaringkan tujuh gol dalam 38 kemunculan ketika musim 2005-06.

Pada jendela perpindahan 2007, Hannover 96 dilaporkan berminat untuk menggunakan khidmat beliau dan pengurus Rangers mengatakan Buffel dibenarkan untuk berpindah. Walau bagaimanapun, rundingan tersebut gagal apabila Buffel tidak bersetuju terma dan syarat yang dikemukakan oleh Bundesliga.

Pada 9 Februari 2007, Buffel mengalami kecederaan lutut berpanjangan dan tidak bermain sebarang perlawanan untuk Rangers pada musim 2006-07. Beliau kembali semula pada 26 Fisember pada perlawanan kemenangan 3-1 ke atas Motherwell tetapi sejak itu, beliau tidak bermain lagi.

Cercle Brugge
Kerjaya Buffel di Rangers tamat apabila beliau menyertai kelab lamanya, Cercle Brugge pada 1 Julai 2008. 

Genk
Pada 31 Ogos 2009, Cercle Brugge dan Genk mencapai persetujuan iaitu Buffel dijual ke Genk manakala Jelle Vossen dipinjam dan Hans Cornelis berpindah ke Brugge. 
Pada musim 2009-10, beliau dianugerahkan pemain paling berharga. Anugerah ini diberikan kepada pemain yang mempamerkan aksi terbaik pada musim sebelumnya. Ia berdasarkan undian oleh peminat Genk. Pada musim 2010-11, Buffel menjuarai kejuaraan liga keduanya selepas menewaskan Standard Liege pada perlawanan terakhir musim.

Kerjaya antarabangsa
Buffel membuat debut untuk pasukan kebangsaan  Belgium pada perlawanan menentang Andorra pada Oktober 2002 dan skuad Belgium menang 1-0. Beliau kemudian berjaya mengumpul 35 kaps dan menjaringkan tujuh gol. Pada masa kini, beliau masih di gambar pemain-pemain terkini pasukan kebangsaan Belgium.

Gol antarabangsa
 #  Tarikh  Lokasi  Pasuka lawan  Skor  Keputusan  Kejohanan 1  30 April 2003  Brussels, Belgium    2–0  3–1  Persahabatan 2  11 Oktober 2003  Liège, Belgium    2–0  2–0  Kelayakan Euro 2004 3  18 Ogos 2004  Oslo, Norway    1–0  2–2  Persahabatan 4  2–1 5  26 Mac 2005  Brussels, Belgium    4–1  4–1  Kelayakan Piala Dunia 2006 6  7 September 2005  Antwerp, Belgium    3–0  8–0  Kelayakan Piala Dunia 2006

Penghargaan
Rangers
Liga Perdana Scotland (1): 2004–05
Piala Liga Scotland (1): 2004–05

Genk
Liga Pro Belgium (1): 2010–11
Piala Belgium (1): 2012–13
Piala Super Belgium (1): 2011

Pautan luar

 Official Site of Thomas Buffel (News, video, pictures, biography, statistics, etc.)

 Belgium stats at Belgian FA

Category:Kelahiran 1981
Category:Orang hidup
Category:Pemain bola sepak Belgium
Category:Pemain Cercle Brugge KSV
Category:Pemain SBV Excelsior
Category:Pemain Feyenoord Rotterdam
Category:Pemain Rangers F.C.
Category:Pemain KRC Genk